text: I aften er vi der direkte til Tall Ships Race i Esbjerg
  03 august 2014 kl. 14.05
  Når du søndag aften cirka 19.45 har fået serveret regionens vigtigste nyheder på TV SYD, stiller vi direkte om til havnen i Esbjerg.
  Herfra vil jeres vært Louise Føns guide jer igennem en halv time fyldt med maritim stemning direkte fra havnen i Esbjerg.
  De store skibe har nemlig lagt til kaj i Esbjerg som afslutning på Tall Ships Race 2014.
  Der vil blandt andet blive snakket om skibe, livet på havet og mon ikke også der klemmer sig lidt ægte sømandsmusik ind i udsendelsen.
  Hele den halve time kan ses fra 19.45 til 20.15 på TV SYD+, mens du må have fat i fjernbetjeningen ca. kl. 20.00, hvis du kigger med på TV2.
  